Аймгийн Засаг даргын 2023 оны

11 дүгээр сарын .....-ны өдрийн

... дугаар захирамжийн I хавсралт

ОРОН НУТГИЙН БЭЛГИЙН БАГЦАД БҮТЭЭГДЭХҮҮН

ШАЛГАРУУЛАХ БОЛЗОЛТ УРАЛДААНЫ УДИРДАМЖ

**Уралдааны зорилго:** Аймгийн хүнс, хөнгөн үйлдвэрийн салбарын өрсөлдөх чадварыг дээшлүүлэх, брэндийг бий болгох, орон нутгийн онцлог бүтээгдэхүүний бэлгийн багц гаргах зорилгоор бүтээгдэхүүн шалгаруулахад оршино.

**Хамрах хүрээ:** Орхон аймагт үйлдвэрлэгдсэн хүнс болон хөнгөн үйлдвэрийн бүтээгдэхүүн байна.

**Хугацаа:** Болзолт уралдааныг 2023 оны 11 дүгээр сарын 13-ны өдрөөс эхлэн 12 дугаар сарын 13-ны өдрийг дуустал хугацаанд зарлан явуулна.

**Зохион байгуулагч:** Аймгийн Засаг даргын Тамгын газар, Хүнс, хөдөө аж ахуйн газар.

**Хамтран зохион байгуулагч:** Сумдын Засаг даргын Тамгын газар, Стандарт, хэмжил зүйн хэлтэс, Байгаль орчин, аялал жуулчлалын газар, Монголын Худалдаа аж үйлдвэрийн танхимын Орхон аймаг дахь танхим, Германы хамтын ажиллагааны нийгэмлэгийн Progress төсөл, “Хөгжлийн шийдэл” Төрийн бус байгууллагын BEST хөтөлбөр

**Тавигдах шаардлага:**

Хүнсний бүтээгдэхүүн нь дараах шаардлагыг хангасан байна. Үүнд:

* Хүнсний үйлдвэр, цех нь IGOV.MN-ын Хүнсний чиглэлийн үйл ажиллагаа эрхлэгчийн бүртгэлд бүртгэгдсэн байх
* Эрүүл ахуй, ариун цэвэр, стандартын шаардлагыг хангасан байх
* Шинжилгээнд хамрагдсан, гарал үүсэл нь тодорхой байх, эрүүл мэндэд сөрөг нөлөөгүй байх
* Сав, баглаа боодлын стандартын шаардлагыг хангасан байх
* Савлагаа нь бага хэмжээгээр савлагдсан, үнийн хувьд 5000 (таван мянга) төгрөгөөс илүүгүй байх

Хөнгөн үйлдвэрийн бүтээгдэхүүн нь дараах шаардлагыг хангасан байна. Үүнд:

* Хүний эрүүл мэндэд сөрөг нөлөөгүй материалаар хийгдсэн байх
* Овор хэмжээ жижиг, нэгж бүтээгдэхүүний үнийн хувьд 5000 (таван мянга) төгрөгөөс илүүгүй байх

**Шалгаруулалт:** Уралдааны шалгаруулалтыг аймгийн Засаг даргын захирамжаар байгуулагдсан ажлын хэсэг хийнэ. Бүтээгдэхүүн хүлээн авах эцсийн хугацаа 2023 оны 12 дугаар сарын 14-ний өдрийг дуустал байна.

**Шагнал:** Нийт 5 бүтээгдэхүүнийг шалгаруулна. 1 бүтээгдэхүүнд 2.000.000 (хоёр сая) төгрөгийн дэмжлэг үзүүлнэ.

* Хүнсний бүтээгдэхүүн 3-Өргөмжлөл, мөнгөн шагнал (Мөнгөн шагнал нь бүтээгдэхүүний сав, баглаа боодлын хөгжүүлэлт хийхэд үзүүлэх дэмжлэг байна.)
* Хөнгөн үйлдвэрийн бүтээгдэхүүн 2-Өргөмжлөл, мөнгөн шагнал (Мөнгөн шагнал нь бүтээгдэхүүний сав, баглаа боодлын хөгжүүлэлт хийхэд үзүүлэх дэмжлэг байна).

**Бүтээгдэхүүн хүлээн авах хаяг:** Захиргааны III байр, Хүнс, хөдөө аж ахуйн газар, 307 тоот. Утас: 77733153

Аймгийн Засаг даргын 2023 оны

11 дүгээр сарын .....-ны өдрийн

.... дугаар захирамжийн II хавсралт

ОРОН НУТГИЙН БЭЛГИЙН БАГЦАД БҮТЭЭГДЭХҮҮН

ШАЛГАРУУЛАХ БОЛЗОЛТ УРАЛДААН ЗОХИОН

БАЙГУУЛАХАД ШААРДАГДАХ ЗАРДЛЫН ТООЦОО

|  |  |  |  |  |  |  |
| --- | --- | --- | --- | --- | --- | --- |
| Д/д | Зардлын нэр | Хэмжих нэгж | Тоо хэмжээ | Нэгжийн үнэ /төг/ | Нийт үнэ /сая.төг/ | Тайлбар |
| 1. | Бүтээгдэхүүний сав, баглаа боодлын мөнгөн шагнал | тоо | 5 | 2.000.000 | 10.0 | Бэлгийн багцад 5 бүтээгдэхүүнийг шалгаруулж, сав, баглаа боодлын зардалд дэмжлэг үзүүлнэ. |
| 2. | Бэлгийн уут худалдан авах | тоо | 1000 | 1210 | 1.21 | Бэлгийн багцын уут захиалж хийлгүүлнэ. |
| 3. | Үйл ажиллагааны зардал (уулзалт, сургалт, мэдээлэл хийх, тээврийн зардал) |  |  | 500.000 | 0.5 | Шалгаруулалт хийх үйл ажиллагаанд зарцуулах зардал |
|  | Нийт зардал |  |  |  | 11.71 |  |

-оОо-